થોડાં વર્ષો પહેલાં જ નહીં, પરંતુ ૧પ૦ કરતાં વધુ વર્ષોથી બજેટ અને સૂટકેશનું ખાસ કનેકશન છે. એવું કહેવાય છે કે ૧૮૬૦માં બ્રિટનના ચાન્સેલર ઓફ ધ એકસચેકર ચીફ વિલિયમ એવર્ટ ગ્લેડસ્ટને ફાઇનાન્શિયલ પેપર્સના બંડલને એક લેધર બેગમાં લાવ્યા હતા ત્યારથી આ પરંપરા સતત ચાલી રહી છે. ફાઇનાન્શિયલ એકસપ્રેસના જણાવ્યા અનુસાર બજેટ શબ્દની વ્યૂત્પત્તિ ‘બોગેેટી’ શબ્દ પરથી આવે છે જેનો અર્થ થાય છે એક નાની બેગ. સાથે જ તેમાં સરકારના ખર્ચ અને મહેસૂલની જાણકારી રાખવાની પરંપરા છે. જોકે બ્રિટનમાં રેડ ગ્લેડસ્ટન બજેટ બોકસ ર૦૧૦ સુધી ચલણમાં હતું. ર૦૧૦માં તેને મ્યુઝિયમમાં રાખી દેવામાં આવ્યું અને તેનું સ્થાન એક ફ્રેશ રેડ લેધર બજેટ બોકસે લીધું.